


ДЕТСКА  ГРАДИНА  “ПРОЛЕТ” с. ПЪРВЕНЕЦ
4110 с. Първенец,ул. „Мир” № 2, община Родопи, тел. 0882898210



УТВЪРЖДАВАМ: ……………………..
                  /Миглена Кръстанова – директор/
Заповед № РД-07-28/16.09.2026 г.


ПРАВИЛНИК
ЗА ПРОПУСКАТЕЛНИЯ РЕЖИМ В ДГ „ПРОЛЕТ”


1. ОБЩИ ПОЛОЖЕНИЯ 
1.1. С настоящият правилник се създава организация на пропускателния режим в ДГ „Пролет” с. Първенец.
1.2. Правилникът регламентира основните изисквания и реда за пропускане и престояване на работници, служители, деца, родителите им, граждани, служители от други учреждения и организации, влизане на моторни превозни средства; внасяне на обемисти багажи /товари/, както и изнасянето на материални средства ”в” и “от” групите, помещенията и района на ДГ „Пролет” с. Първенец.
1.3. Правилникът е задължителен за всички работници, служители, деца, родителите им, граждани, служители от други учреждения и организации, работещи и посещаващи групите, помещенията и района на ДГ „Пролет” с. Първенец.
1.4. Контролът по спазването на пропускателния режим се осъществява от учителките по групи, кухненски персонал, ЗАС, помощник възпитатели.
2. ЦЕЛИ И ИЗИСКВАНИЯ КЪМ ПРОПУСКАТЕЛНИЯ ПРОЦЕС 
2.1. Осигуряване на строг пропускателен режим, с цел недопускане нарушения в ДГ „Пролет” с. Първенец.
2.2. Опазване здравето и живота на децата. 
2.3. Недопускане на нерегламентирано проникване, кражби, извършване на терористични актове и други правонарушения. Опазване на имуществото в двора на детската градина.
2.4. Оказване съдействие на органите на МВР при охраната на обществения ред, борбата с престъпността, безопасността на движението и противопожарната безопасност.
3. ОРГАНИЗАЦИЯ НА ПРОПУСКАТЕЛНИЯ РЕЖИМ В ДГ „ПРОЛЕТ” 
		От 6:30 часа до 18:30 часа пропускателният режим в ДГ „Пролет” се осъществява от педагогическия и непедагогическия персонал на детската градина, който не допуска влизането на външни лица в ДГ.
4. ЗАДЪЛЖЕНИЯ НА ПЕДАГОГИЧЕСКИЯ И НЕПЕДАГОГИЧЕСКИ ПЕРСОНАЛ НА ДГ „ПРОЛЕТ” ПРИ ОРГАНИЗИРАНЕ НА ПРОПУСКАТЕЛНИЯ РЕЖИМ ЗА РАБОТНИЦИТЕ И СЛУЖИТЕЛИТЕ НА ДЕТСКАТА ГРАДИНА
    4.1. Работниците и служителите на детското заведение са в групите, помещенията и в района на детската градина в рамките на установеното в ПВТР работно време.
4.1.1.Влизането на работниците и служителите на детското заведение се осъществява през входа откъм ул. „Мир” на сградата.
    4.1.2. Първи влизат в сградата на детската градина помощник-възпитателите, които са първа смяна, които изключват СОТ-охраната. При проблеми в нощната охрана на детската градина, както и други обезпокоителни предмети и случай незабавно уведомяват директора. Събитието се документира в тетрадката за изключване на ел. захранването.
4.1.3. Излизането на персонала от детската градина след приключване на работното му време се извършва през входа на ул. „Мир” на сградата, като всеки саморъчно се разписва в тетрадката за изключване на ел. захранването в групата.
    4.1.4. Излизането на персонала от детската градина в рамките на работното му време се извършва през входа на ул. „Мир” на сградата след писмено разрешение на директора с попълнено заявление при ЗАС.
    4.1.5. Влизането на персонала извън установеното работни време /почивни и празнични дни/ става само с писмено разрешение на директора на детската градина и се осъществява винаги от две лица.
    4.1.6. Забранено е за персонала на детската градина изнасянето на хранителни стоки и инвентар от детската градина.
5. ЗАДЪЛЖЕНИЯ НА ПЕДАГОГИЧЕСКИЯ И НЕПЕДАГОГИЧЕСКИ ПЕРСОНАЛ ОТ ДГ „ПРОЛЕТ” ПРИ ОРГАНИЗИРАНЕ НА ПРОПУСКАТЕЛНИЯ РЕЖИМ ЗА ДЕЦАТА ОТ ДЕТСКАТА ГРАДИНА
     5.1. Родителите на посещаващите детското заведение деца, предават ежедневно децата  на учителя на съответната група във времето от 7:00 ч. до 8:30 ч.. Медицинската сестра извършва филтъра на децата сутрин.
     5.1.1. Външните врати на сградата се заключват в 8:30 часа. 
     5.1.2. Родителите на посещаващите детското заведение деца вземат децата от групата или от двора на детското заведение от учителя за времето от 16:30 ч. до 18:30ч. и незабавно го напускат.
     5.1.3. Децата се издават от учителката само на родителите или близки от семейството.
     5.2. При внезапно заболяване на дете в детската градина, по домашни причини и други подобни случай, родителите могат да вземат детето си до 12:30 часа.
6. ЗАДЪЛЖЕНИЯ НА ПЕДАГОГИЧЕСКИЯ И НЕПЕДАГОГИЧЕСКИ ПЕРСОНАЛ НА ДГ „ПРОЛЕТ” ПРИ ОРГАНИЗИРАНЕ НА ПРОПУСКАТЕЛНИЯ РЕЖИМ ЗА РОДИТЕЛИ НА ДЕЦАТА ОТ ДЕТСКАТА ГРАДИНА
     6.1.Влизане на родителите за посещение и престои в съответната група и сградата на ДГ „Пролет” с. Първенец  се осъществява с: 
· разрешение на Директора на детската градина; 
· покана от учителите на съответната група; 
· за заплащане на такси. 
     6.2. Разрешава се влизане на родителите за посещение и престои в съответната група и в сградата на ДГ „Пролет” при провеждане на родителски срещи, празници и развлечения с децата в групите.
     6.2.1. Учителите от групата и педагога и медицинската сестра от яслена група  уведомяват директора три дни преди датата на мероприятието за провеждането на мероприятие с участие на родителите, като упоменават мястото на провеждане на мероприятието, часът, уточняват входът за влизане и излизане на родителите.
     6.2.2. Помощник възпитателите следят родителите да не се отклоняват от маршрута до съответната група, както и багажът с който влизат.
     6.2.3. Всички хранителни стоки и напитки, който се раздават на тържествата да са със сертификати. Сертификатите се предават на ЗАС на ДГ „Пролет”. Оставят се проби в кухнята.
     6.2.4.Отговорник за провеждането на тържествата са учителите, педагога и мед сестра, които носят изцяло отговорност за цялото мероприятие, като за целта не се допуска движение на родителите в останалите помещения на детската градина.
7. ЗАДЪЛЖЕНИЯ НА ПЕДАГОГИЧЕСКИЯ И НЕПЕДАГОГИЧЕСКИ ПЕРСОНАЛ НА ДГ „ПРОЕЛТ” ПРИ ОРГАНИЗАЦИЯ НА ПРОПУСКАТЕЛНИЯ РЕЖИМ ЗА СЛУЖИТЕЛИ ОТ ДРУГИ  ФИРМИ В СГРАДАТА НА ДЕТСКАТА ГРАДИНА
     7.1. Пропускателен режим в детската градина се осъществява от целия персонал, който осъществява контрол по влизането на външни лица в детската градина.
     7.2. Не  допуска влизането на външни лица без разрешение на директора на детската градина.
     7.3. Следи всички входни врати да бъдат заключени. 
     7.4.Допуснатите в сградата се проверяват за несвойствени предмети, багаж и други.
8. ЗАДЪЛЖЕНИЯ НА ПЕДАГОГИЧЕСКИЯ И НЕПЕДАГОГИЧЕСКИ ПЕРСОНАЛ ПРИ ОРГАНИЗАЦИЯ НА ПРОПУСКАТЕЛНИЯ РЕЖИМ ЗА ДГ „ПРОЛЕТ” ЗА ВЛИЗАНЕ НА МПС
     8.1.Огнярят упражнява контрол върху движението на превозните средства в двора на детската градина.
     8.2. Огнярят следи външните дворни врати да бъдат затворени винаги.
     8.3. Влизане на МПС обслужващи детската градина се осъществява съобразно изготвен график.
     8.4. Отключването и заключването на външните дворни врати за зареждане с хранителни продукти се извършва от огняря.
     8.5. При извеждане на децата  учителите  проявяват бдителност, от възможността да има превозно средство в двора на детската градината.
     8.6. Пропускането и престоя на автомобили, осигуряващи снабдяването на детското заведение се осигурява само в работното време на ЗАС.
     8.7.Пропускането и престоя на автомобили със специален режим /автомобили на МВР, РС на ПБЗН, Бърза помощ/ в района на детското заведение се осигурява по всяко време на денонощието.
9. ЗАДЪЛЖЕНИЯ НА ПЕДАГОГИЧЕСКИЯ И НЕПЕДАГОГИЧЕСКИ ПЕРСОНАЛ ПРИ ДГ „ПРОЛЕТ” ПРИ ОРГАНИЗАЦИЯ НА ПРОПУСКАТЕЛНИЯ РЕЖИМ за внасяне на обемисти багажи /товари/, както и изнасянето на материални средства ”в” и “от” групите, помещенията и района на ДГ.
     9.1. Забранено е оставянето на багаж/чанти, куфари, сакове, торби, кашони, пакети, кутии и др./, кореспонденция, апаратура и т.н. от външни лица за съхранение в групите или помещенията на детската градина.
    9.2. Не се разрешава внасяне на обемисти багажи /товари/, както и изнасянето на материални средства ”в” и “от” групите, помещенията и района на ДГ  без знанието на директора на детската градина.
    9.3. Дежурният персонал незабавно уведомяват Директора и ЗАС в случаите на изнасяне на материални средства ”в” и “от” групите, помещенията и района на ДГ.
     9.4. Зареждането на ДГ с обемисти багажи /товари/, както и изнасянето на материални средства ”в” и “от” групите, помещенията и района на ДГ „Пролет” се осъществява в рамките на работното време на ЗАС.

ЗАКЛЮЧИТЕЛНИ РАЗПОРЕДБИ

     10. Посещенията при директор на детското заведение: 
· за работниците и служителите не се ограничават; 
· за родителите на децата, граждани и служители от други учреждения и организации са разрешени само в работното време на директора след предварително обаждане или в приемното време на директора; 
11.На посещаващите лица се забранява отклоняване и посещаване на други служебни лица и помещения извън заявените при Директора. След посещението, лицата следва незабавно да напуснат групите, помещенията и района на детската градина, за което отговарят поставените лица.
12.Не се разрешава влизането в групите, помещенията и района на детската градина лица, които:
· са въоръжени; 
· са с неадекватно поведение - пияни, дрогирани и с явни психични отклонения; 
· внасят оръжие и взривни вещества; 
· внасят упойващи вещества, спиртни напитки и други, които при употреба биха застрашили живота и здравето на околните;
· разпространяват/продават/ и рекламират литература и артикули с религиозно и порнографско съдържание; 
· проявяват педофилски и вандалски прояви;
· водят и разхождат кучета и други животни;
· носят със себе си обемисти багажи, кашони и др. подобни;

	Настоящите вътрешни правила са утвърдени със Заповед № РД-07-28/16.09.2026 г. на директора на ДГ „Пролет” и протокол №  1 от 15.09.2026 г. на ПС на ДГ „Пролет”. Същите влизат в сила от датата на утвърждаване и могат да се допълват при промяна в нормативната уредба или възникнали потребности, по реда на приемането им.

